gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7981, del 16-02-2017 (2017/1235)

Ampliació del termini de la licitació número 24/2017. Serveis de desenvolupament i suport tècnic del sistema d'informació Història de Salut Electrònica (HSE) de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7981

Data del DOGV
:   16-02-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/1235


Data del document
:   13-02-2017

Organisme emissor
:   Conselleria de Sanitat Universal i Salut Pública

Tipus de document
:   Anunci

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de serveis

Ampliació del termini de la licitació número 24/2017. Serveis de desenvolupament i suport tècnic del sistema d'informació Història de Salut Electrònica (HSE) de la Conselleria de Sanitat Universal i Salut Pública. [2017/1235]  
Vist l'expedient de contractació 24/2017. Serveis de desenvolupament i suport tècnic del sistema d'informació Història de Salut Electrònica (HSE) de la Conselleria de Sanitat Universal i Salut Pública.  
L'expedient esmentat va ser objecte de publicació en el Diario Oficial de la Unión Europea el dia 28 de gener de 2017, número 2017/S 439-962035, i en el Diari Oficial de la Generalitat Valenciana, el dia 31 de gener de 2017, número 7969, amb un termini de presentació de proposicions que conclou el 20 de febrer de 2017.  
A causa de motius d'obertura del pressupost 2017, s'ha produït un retard en el pagament de la publicació del Boletín Oficial del Estado, per la qual cosa en data de hui encara no ha sigut publicat en el diari oficial esmentat.  
Als efectes de complir l'article 159 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, en l'adreça https://contrataciondelestado.es s'ha procedit a publicar la resolució d'ampliació del termini de presentació de proposicions de la present licitació, fins al dia 20 de març de 2017 a les 14.00 hores.  
La data de la mesa d'obertura del sobre 2 es realitzarà el dia 27 de març de 2017 a les 13.00 hores, i la del sobre 3 el dia 19 d'abril de 2017 a les 12.00.  
  
València, 13 de febrer de 2017.- El director general de Recursos Humans i Econòmics: Justo Herrera Gómez. (R 22.07.2016, de la consellera de Sanitat Universal i Salut Pública; DOCV 7846, 08.08.2016).
Diari Oficial de la Generalitat Valenciana


Sumari del DOGV 8196, del 22-12-2017 (2017/11180)

RESOLUCIÓ de 26 d'octubre de 2017, del director general de Recursos Humans i Econòmics, per la qual s'aprova la llista definitiva d'aspirants admesos i exclosos en el concurs oposició pel torn de promoció interna per a la provisió de vacants de facultatiu o facultativa especialista en cardiologia d'institucions sanitàries de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/11963


Data del document
:   26-10-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 26 d'octubre de 2017, del director general de Recursos Humans i Econòmics, per la qual s'aprova la llista definitiva d'aspirants admesos i exclosos en el concurs oposició pel torn de promoció interna per a la provisió de vacants de facultatiu o facultativa especialista en cardiologia d'institucions sanitàries de la Conselleria de Sanitat Universal i Salut Pública. [2017/11885]  
  
De conformitat amb la base 4.2 de la Resolució de 22 de febrer de 2017, del director general de Recursos Humans i Econòmics, per la qual es convoca un concurs oposició pel torn de promoció interna per a la provisió de vacants de facultatiu especialista en cardiologia d'institucions sanitàries de la Conselleria de Sanitat Universal i Salut Pública (DOGV 7994, 07.03.2017), una vegada finalitzat el termini d'esmena d'errors, aquesta Direcció General de Recursos Humans i Econòmics resol aprovar la llista definitiva d'aspirants admesos i exclosos, que figura en l'annex I.  
Les persones admeses a la realització de l'exercici queden convocades en el lloc, data i hora següents:  
Lloc: Hospital Universitari i Politècnic La Fe de València.  
Avinguda de Fernando Abril Martorell, 106.  
Torre H - Edifici de direcció, administració i docència.  
Planta baixa i soterrani.  
46346 València.  
Data: 18 de febrer de 2018.  
Hora: 12.00 hores  
  
València, 26 d'octubre de 2017.- El director general de Recursos Humans i Econòmics: Justo Herrera Gómez.  
  
  
ANNEX I  
Concurs oposició per a la provisió de vacants   
per torn promoció interna de facultatiu especialista   
en Cardiologia d'institucions sanitàries   
(DOGV 7994, 07.03.2017)  
  
Relació definitiva d'aspirants admesos i exclosos   
  
CAP PRESENTAT
Diari Oficial de la Generalitat Valenciana


Sumari del DOGV 8017, del 07-04-2017 (2017/2889)

Informació pública de la modificació de tarifes de manteniment de comptadors a Bétera.
--------------------------------------------------------------------------------------

### Dades del document

Número de DOGV
:   8017

Data del DOGV
:   07-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2889


Organisme emissor
:   Aguas de Valencia, SA

Tipus de document
:   Anunci

Informació pública de la modificació de tarifes de manteniment de comptadors a Bétera. [2017/2889]  
S'informa perquè se'n prenga coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons comunicació a l'Ajuntament de Bétera de data 20 de febrer de 2017, és procedent actualitzar la quota de manteniment de comptadors a la població esmentada.  
  
 Any 2017  
 Manteniment  
 Euros/mes  
Fins a 13 0,466  
15 0,699  
20 1,185  
25 1,660  
30 2,351  
40 4,729  
50 7,073  
65 14,171  
80 21,243  
100 28,324  
125 42,494  
150 61,379  
200 113,296  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 4 d'abril de 2017.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8035, del 09-05-2017 (2017/3132)

Informació pública de la modificació puntual número 31 del Pla general d'ordenació urbana.
------------------------------------------------------------------------------------------

### Dades del document

Número de DOGV
:   8035

Data del DOGV
:   09-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3132


Data del document
:   07-04-2017

Organisme emissor
:   Ajuntament de Picassent

Tipus de document
:   Anunci

Descriptors 

:   * Picassent
    * administració local
    * pla d'urbanisme

Informació pública de la modificació puntual número 31 del Pla general d'ordenació urbana. [2017/3132]  
El Ple de l'Ajuntament de Picassent, en sessió celebrada el dia 30 de març de 2017, va acordar sotmetre a informació pública la modificació puntual número 31 del PGOU de Picassent; art. 2.18 de les normes urbanístiques del PGOU de Picassent i art. 3.2.12 de les normes urbanístiques del Pla parcial del sector SUZI-1 la Coma.  
Durant el termini de 45 dies, comptats des de l'endemà de la publicació d'aquest edicte en el Diari Oficial de la Comunitat Valenciana, els interessats podran consultar l'expedient en les oficines municipals i en la pàgina web de l'Ajuntament wwwpicassent.es i formular les reclamacions i/o al·legacions que estimen convenients.  
Transcorregut el citat termini sense que s'hagen presentat al·legacions i/o reclamacions, la modificació puntual número 31 del PGOU de Picassent s'entendrà aprovada definitivament, i es remetrà còpia diligenciada a la conselleria competent en matèria d'ordenació del territori i es publicarà l'aprovació definitiva en el Butlletí Oficial de la Província de València.  
Cosa que es publica en compliment del que es disposa en l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Picassent, 7 d'abril de 2017.- La regidora, p. d. (D 1615/15): Inocencia Albert García.
Diari Oficial de la Generalitat Valenciana


Sumari del DOGV 8115, del 29-08-2017 (2017/7231)

Notificació de la sentència dictada en el judici verbal número 909/2015.
------------------------------------------------------------------------

### Dades del document

Número de DOGV
:   8115

Data del DOGV
:   29-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7231


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el judici verbal número 909/2015. [2017/7231]  
De: Ángel Vicente Minaya Cuartero.  
Procuradora: Rosa María Pérez Perona.  
Contra: Desarrollo Intermodal del Mediterráneo, SL.  
Cristina M.ª Valero Doménech, lletrada de l'Administració de justícia del Jutjat Mercantil número 3 de València, mitjançant aquest edicte faig saber que en aquest procediment verbal, seguit a instàncies d'Ángel Vicente Minaya Cuartero contra Desarrollo Intermodal del Mediterráneo, SL, s'ha dictat la Sentència número 168/2017, de data 19 de juny de 2017, que té la dispositiva que, literalment, és com segueix:  
  
«Dispositiva  
Estime la demanda formulada a instàncies d'Ángel Vicente Minaya Cuartero contra la mercantil Desarrollo Intermodal del Mediterráneo, SL, i, en conseqüència, condemne la demandada a abonar a la part actora la quantitat de 1.209,11 euros, més els interessos legals que hi corresponen, inclosos els previstos en la Llei 3/2004, fins a fer-ne el pagament efectiu del deute.  
Tot això amb la imposició expressa a la part demandada en les costes causades en aquest procediment.  
Notifiqueu aquesta resolució a tots els qui hagen sigut part en aquest procés, i advertiu-los que aquesta sentència no és ferma ja que resol definitivament un judici verbal de quantia determinada inferior a 3.000 euros.  
Expediu un testimoniatge d??aquesta resolució i uniu-lo a les actuacions, i incorporeu-ne l??original al llibre de sentències d??aquest jutjat.  
Aquesta és la meua sentència, que pronuncie, mane i firme.  
Publicació. La sentència anterior va ser donada i publicada pel jutge que la va dictar, cosa de la qual jo, el lletrat de l'Administració de justícia, done fe.»  
  
I atés que el demandat, Desarrollo Intermodal del Mediterráneo, SL, està declarat rebel i es troba en parador desconegut, expedisc aquest edicte a fi que li valga de notificació de forma deguda.  
  
València, 20 de juny de 2017.- La lletrada de l'Administració de justícia: Cristina M.ª Valero Doménech.
Diari Oficial de la Generalitat Valenciana


Sumari del DOGV 8134, del 25-09-2017 (2017/8275)

Extracte de la Resolució de 19 de setembre de 2017, de la Conselleria d'Educació, Investigació, Cultura i Esport, per la qual es convoquen subvencions destinades a mancomunitats que presten serveis mancomunats d'arxiu a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8134

Data del DOGV
:   25-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8275


Data del document
:   19-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 19 de setembre de 2017, de la Conselleria d'Educació, Investigació, Cultura i Esport, per la qual es convoquen subvencions destinades a mancomunitats que presten serveis mancomunats d'arxiu a la Comunitat Valenciana. [2017/8275]  
BDNS (identif.): 363070.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Les mancomunitats que presten serveis mancomunats d'arxiu a la Comunitat Valenciana.  
  
Segon. Objecte  
Contribuir al finançament de les despeses derivades de l'externalització dels serveis d'arxiu per mitjà de la contractació de personal arxiver per a l'organització i descripció dels arxius que formen part dels serveis mancomunats d'arxiu, fomentant la correcta conservació i utilització dels fons documentals existents en els arxius municipals.  
  
  
Tercer. Bases reguladores  
Orde 26/2017, de 29 de juny, de la Conselleria d'Educació, Investigació, Cultura i Esport, per la que s'estableixen les bases reguladores per a la concessió de subvencions destinades a mancomunitats que presten serveis mancomunats d'arxiu en la Comunitat Valenciana (DOGV 8077, 05.07.2017).  
  
Quart. Quantia  
Cinquanta mil euros  
  
Quint. Termini de presentació de sol·licituds  
Vint dies hàbils, comptats a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
València, 19 de setembre de 2017.- El conseller d'Educació, Investigació, Cultura i Esport: Vicent Marzà Ibáñez
Diari Oficial de la Generalitat Valenciana


Sumari del DOGV 8141, del 04-10-2017 (2017/7870)

Notificació de l'interlocutòria dictada en el procediment exequàtur número 1227/2016.
-------------------------------------------------------------------------------------

### Dades del document

Número de DOGV
:   8141

Data del DOGV
:   04-10-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7870


Organisme emissor
:   Jutjat de Primera Instància Número 6 d'Elx

Tipus de document
:   Anunci

Notificació de l'interlocutòria dictada en el procediment exequàtur número 1227/2016. [2017/7870]  
Part demandant: Ana Cecilia Espí Villegas.  
Part demandada: Héctor Enrique Retali Vidal.  
Sobre: eficàcia civil separació, dissolució o nul·litat canònica.  
En el judici a què es fa referència s'ha dictat la resolució que té la part dispositiva que, literalment, és com segueix:  
«Atorgue l'exequàtur a la sentència de divorci d'Héctor Enrique Retali Vidal i Ana Cecilia Espí Villegas, de data 7 de maig de 2010, dictada pel Tribunal Segon dels municipis de Valera, Motatán, San Rafael de Carvajal i Escuque de la Circumscripció Judicial de l'Estat de Trujillo (Veneçuela).  
Remeteu aquesta interlocutòria al Registre Civil Central, perquè hi inscriga el divorci.  
Mode d'impugnació: mitjançant un recurs d'apel·lació davant de l'Audiència Provincial d'Alacant (55 LCJI). El recurs s'ha de preparar a través d'un escrit que cal presentar en aquest jutjat dins del termini de 20 dies, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugna.  
Ho disposa i ho firma. El jutge.»  
En done fe. La lletrada de l'Administració de justícia.  
Atés que es desconeix el domicili o al residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte en el Diari Oficial de la Generalitat Valenciana, per a portar a efecte la diligència de notificació de la Interlocutòria número 242/2017.  
  
  
Elx, 6 de setembre de 2017.- La lletrada de l'Administració de justícia: Margarita Requena Pleguezuelos.
Diari Oficial de la Generalitat Valenciana


Sumari del DOGV 8170, del 15-11-2017 (2017/9192)

Notificació de la sentència dictada en el procediment ordinari número 15/2016.
------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9192


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment ordinari número 15/2016. [2017/9192]  
Demandant: Ernesto Rojas, SL.  
Procurador: Ramón Juan Lacasa.  
 Demandat: Lenfruits, SL.  
En aquest procediment judici ordinari seguit a instàncies de Ernesto Rojas, SL, en contra de Lenfruits, SL, s'ha  
dictat sentència en data 7 de juliol de 2017, la part dispositiva de la qual, literalment, és la següent:  
  
 «Dispositiva  
Estime la demanda instada per Ernesto Rojas, SL, representada pel procurador Juan Lacasa, Lenfruits, SL, i condemne la part demandada al pagament, a l'actora, de la quantitat de 22.275,30 euros i al pagament dels interessos legals que es produïsquen fins al moment del pagament efectiu, i de les costes causades en la tramitació d'aquest litigi.  
Notifiqueu a les parts. Aquesta és la meua sentència, de la qual s'expedirà un testimoni per a la seua incorporació a les actuacions principals, i se'n portarà l'original al llibre de sentències d'aquest jutjat; en contra d'aquesta es podrà presentar un recurs d'apel·lació en el termini dels vint dies següents a la seua notificació, del qual coneixeria la Audiència Provincial de València, que pronuncie, mane i firme.  
Per a preparar el recurs serà necessari haver consignat la quantitat de 50 € en el compte de depòsits i consignacions d'aquest jutjat i acreditar-ho degudament. Sense aquest requisit, no s'admetrà a tràmit el recurs.  
Aquesta és la sentència, que pronuncie, mane i firme».  
  
I atés que el demandat, Lenfruits, SL, es troba en parador desconegut, expedisc aquest edicte a fi que li valga de notificació en forma.  
  
  
Gandia, 28 de setembre de 2017.- La lletrada de l'Administració de justícia: María Victoria Luna Castro.
Diari Oficial de la Generalitat Valenciana


Sumari del DOGV 8183, del 04-12-2017 (2017/11075)

RESOLUCIÓ de 29 de novembre de 2017, de la Universitat d'Alacant, per la qual nomena catedràtics d'universitat.
---------------------------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/11317


Data del document
:   29-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 29 de novembre de 2017, de la Universitat d'Alacant, per la qual nomena catedràtics d'universitat. [2017/11361]  
De conformitat amb les propostes elevades per les Comissions de Selecció anomenades per a jutjar els concursos d'accés a places de cossos docents universitaris, convocats per Resolució de 26 de juliol de 2017 (BOE 14.08.2017), i presentada pels interessats la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, ha resolt:  
  
Efectuar els nomenaments que a continuació es relacionen:  
  
Plaça número DF02775, nomena José Siles González, amb DNI número 57405330L, catedràtic d'universitat de l'àrea de coneixement d'Infermeria, adscrit al departament d'Infermeria.  
Plaça número DF02776, nomena Miguel Richart Martínez, amb DNI número 65098964Y, catedràtic d'universitat de l'àrea de coneixement d'Infermeria, adscrit al departament d'Infermeria.  
Plaça número DF02777, nomena Julio Cabrero García, amb DNI número 74245145A, catedràtic d'universitat de l'àrea de coneixement d'Infermeria, adscrit al departament d'Infermeria.  
  
Contra aquesta resolució, que esgota la via administrativa, la persona interessada pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 29 de novembre de 2017.- El rector: Manuel Palomar Sanz.